Όντο της Καμπανίας

Ο Όντο Β΄ του Μπλουά, (Γαλλική γλώσσα: Odo/Eudes, περί το 1040 - 1115) από τον Οίκο του Μπλουά ήταν Κόμης του Τρουά & του Μω (1047 - 1066), κόμης του Ωμάλ (1069 - 1115) και κύριος του Χόρντερνες (1087 - 1095).

 Ήταν το μόνο τέκνο του Στεφάνου Β΄ κόμη του Τρουά] & του Μω και της Αδέλας. Το 1047 διαδέχθηκε τον πατέρα του σε ηλικία 7 ετών και ο θείος του Θεοβάλδος Γ΄ του Μπλουά έγινε επίτροπος. Ο Όντο Β΄ νυμφεύτηκε (1060) (στον τρίτο της γάμο) την Αδελαΐδα της Νορμανδίας, κόρη του Ροβέρτου Α΄ δούκα της Νορμανδίας, και χήρα του Ενγκεράν Β΄, κόμη του Ποντιέ, κυρίου του Ωμάλ και του Λαμπέρ Β΄ του Λανς. Όταν πέθανε η μοναδική κόρη της από τον πρώτο της γάμο Αδελαΐδα, η Αδελαΐδα της Νορμανδίας διεκδίκησε τον τίτλο της κόμισσας του Ωμάλ στη Νορμανδία μαζί με τον τρίτο της σύζυγο Όντο Β΄ του Μπλουά.Η Αδελαΐδα ήταν αδελφή του Γουλιέλμου Α΄ δούκα της Νορμανδίας. Ο Όντο Α΄ συμμετείχε μαζί με τον κουνιάδο του στην Νορμανδική κατάκτηση της Αγγλίας (1066). Ο Θεοβάλδος Γ΄ κόμης του Μπλουά κυρίευσε όλες τις κομητείες του Όντο στην Καμπανία, ο Γουλιέλμος Α΄ ο Κατακτητής έδωσε στον Όντο σαν δώρο για τις υπηρεσίες του την επαρχία Χόλντερνες στο Γιόρκσιρ. Μια άλλη πηγή αναφέρει ότι ο Γουλιέλμος Α΄ ο Κατακτητής έδωσε το Χόλντερνες δώρο στην αδελφή του Αδελαΐδα, έτσι ο Όντο κυβερνούσε χάρη στα δικαιώματα της συζύγου του. Οι γιοί του Γουλιέλμου Α΄, ο ροβέρτος Β΄ δούκας της Νορμανδίας και ο Γουλιέλμος Β΄ της Αγγλίας, φιλονίκησαν για την κληρονομιά (1088) και ο Όντο στάλθηκε, μαζί με τον Άλαν Ρούφους και τον Ρογήρο του Πουατιέ από τον Γουλιέλμο Β΄ της Αγγλίας να πολιορκήσει τον Γουλιέλμο του Σαιντ-Καλαί στο κάστρο Ντάραμ. Συμφώνησαν ο Γουλιέλμος του Σαιντ-Καλαί να παραδοθεί, με τον όρο να είναι εγγυημένη η ασφάλειά του. Ενεπλάκη στο σχέδιο τοποθέτησης τού γιου του, Στεφάνου του Ωμάλ, στον θρόνο της Αγγλίας. Ο Στέφανος ήταν εξάδελφος τού Ροβέρτου Β΄ και τού Γουλιέλμου Β΄. Το 1095 το σχέδιο αποκαλύφθηκε, αλλά ο Στέφανος ήταν προφανώς στη Νορμανδία, έτσι φυλακίστηκε ο Όντο ως συνένοχος και έχασε την κυριότητά του. Το 1100 απεβίωσε ο Γουλιέλμος Β΄ και δύο έτη μετά το Χόρντερνες αποδόθηκε στον Στέφανο. Νυμφεύτηκε το 1060 την Αδελαΐδα της Νορμανδίας κόρη του Ροβέρτου Α΄ του Μεγαλοπρεπούς δούκα της Νορμανδίας και είχε τέκνο: Στέφανος π. 1070-1127, κόμης του Ωμάλ.Ο ιστορικός Ρίτσαρντ Λάνγκρις (1900) ισχυρίστηκε ότι από τον Όντο κατάγεται ο Οίκος Λε Γκρα (Γκρέις) της Ιρλανδίας. Η άποψη αυτή έρχεται σε αντίθεση με την επικρατούσα, ότι προπάτορας της οικογένειας ήταν ο Ρέιμοντ Φιτζέραλντ (απεβ. το 1185/1189). Ο ιστορικός Ρίτσαρντ Ρόουτς (1970) ωστόσο επέμενε στην αρχική άποψη (1970), αλλά τη διέψευσε τελικά ο Φλάναγκαν (2004) με τον ισχυρισμό, ότι ο Ρέιμοντ Φιτζέραλντ δεν είχε νόμιμους απογόνους. Barlow, Frank (1983), William Rufus (illustrated ed.), University of California Press, Bates, David (Sep 2004), "Odo, earl of Kent (d. 1097)", Oxford Dictionary of National Biography (online ed.), Oxford University Press, doi:10.1093/ref:odnb/20543, retrieved 23 August 2010 Evergates, Theodore, ed. (1999). Aristocratic Women in Medieval France. University of Pennsylvania Press. Flanagan, M. T. (September 2004), "Fitzgerald, Raymond fitz William (d. 1189x92)", Oxford Dictionary of National Biography (online ed.), Oxford University Press, Langrishe, Richard (31 December 1900), "The Journal of the Royal Society of Antiquaries of Ireland", The Journal of the Royal Society of Antiquaries of Ireland, 5, 30 (4): 319–324, Langrishe, Richard (31 March 1902), "The Journal of the Royal Society of Antiquaries of Ireland", The Journal of the Royal Society of Antiquaries of Ireland, 5, 32 (1): 64–67. Roach, Richard (1970), The Norman Invasion of Ireland, Anvil Books,